《高材山》
明代·陈圭

暂辍清朝鹓鹭班，稍分微禄买青山。非关猿鹤多情绪，难得渔樵识面颜。

绕洞浮云春霭霭，灌园流水夜潺潺。谢安宁为苍生起，嘱咐白云好闭关。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。